คำนวณอัตราการเติบโตโดยเฉลี่ย คำนวณอัตราการเติบโตแบบธรรมดา
เราไม่จำเป็นต้องแสดงข้อมูลในรูปแบบของตารางก็ได้ แต่การแสดงข้อมูลในรูปของตารางจะทำให้เราเห็นค่าของแต่ละช่วงเวลาได้อย่างชัดเจน แค่ทำตารางขึ้นมาแบบง่ายๆ ก็เพียงพอที่จะนำมาใช้ในการคำนวณอัตราการเติบโตโดยเฉลี่ยแล้ว แบ่งตารางออกเป็นสองช่อง ช่องซ้ายเป็นช่วงเวลาและช่องขวาเป็นค่าของช่วงเวลานั้นอย่างที่แสดงในรูปด้านบนนี้ ข้อมูลของเราควรจะมีค่าของแต่ละช่วงเวลา กล่าวให้ชัดเจนคือช่วงเวลาแต่ละช่วงจะมีค่าซึ่งเป็นตัวเลขของตนเอง หน่วยของช่วงเวลาไม่มีความสำคัญ เพราะไม่ว่าเราจะใช้หน่วยของช่วงเวลาเป็นนาที วินาที วัน หรือหน่วยอื่นๆ ก็สามารถใช้สูตรนี้ได้ ในตัวอย่างที่ยกมาข้อมูลของเรามีหน่วยแสดงระยะเวลาคือปี เราจะใส่ค่าในอดีตและค่าในปัจจุบันลงในสูตรใหม่นี้  (ค่าในปัจจุบัน) = (ค่าในอดีต) * (1 + อัตราการเติบโต)n โดย  n = จำนวนช่วงเวลา สูตรนี้ใช้คำนวณอัตราการเติบโตโดยเฉลี่ยในกรณีที่เรารู้ค่าในอดีตและค่าในปัจจุบัน และสมมติว่าอัตราการเติบโตคงที่ ตัวอย่างที่ยกมามีหน่วยช่วงเวลาคือปี ฉะนั้นเราจะได้อัตราการเติบโตโดยเฉลี่ยต่อปี ใช้พีชคณิตปรับสมการเพื่อให้สมการข้างหนึ่งเหลือ "อัตราการเติบโต" แค่ตัวเดียว ในการที่จะทำให้สมการข้างนั้นเหลือตัวแปรแค่ตัวเดียวเราต้องหารด้วยค่าในอดีตทั้งสองข้าง ยกกำลัง 1/n ทั้งสองข้าง และลบ 1 ทั้งสองข้าง ถ้าทำถูกต้อง เราก็จะได้สมการเป็น  อัตราการเติบโต = (ค่าในปัจจุบัน / ค่าในอดีต)1/n - 1 ใส่ค่าในอดีตและค่าในปัจจุบันรวมทั้งค่าของ n (จำนวนช่วงเวลาในข้อมูลของเราซึ่งรวมถึงช่วงเวลาของค่าในอดีตและค่าในปัจจุบัน) ให้คำนวณอัตราการเติบโตตามหลักพีชคณิต ลำดับการดำเนินการทางคณิตศาสตร์ และอื่นๆ    ในตัวอย่างที่ยกมาค่าปัจจุบันคือ 310 และค่าในอดีตคือ 205 ตามมาด้วยจำนวนระยะเวลา 9 ปี ในกรณีนี้อัตราการเติบโตโดยเฉลี่ยต่อปีคือ  (310/205)1/9 - 1 = .0422     0.0422 x 100 = 4.22%. โดยเฉลี่ยแล้วมีอัตราการเติบโต 4.22 เปอร์เซ็นต์ต่อปี เราต้องการค่าสองค่าเพื่อมาใช้ในการคำนวณอัตราการเติบโตแบบธรรมดา ค่าแรกเป็นค่าเริ่มต้นของปริมาณใดปริมาณหนึ่งและอีกค่าคือค่าปลายทาง ตัวอย่างเช่น ถ้าธุรกิจของเรามีมูลค่าประมาณ 32,000 บาทตอนต้นเดือนและวันนี้มีมูลค่าประมาณ  38,000 บาท เราจะคำนวณอัตราการเติบโตโดยให้ 32,000 เป็นค่าเริ่มต้น (หรือ "ค่าในอดีต") และ 38,000 เป็นค่าปลายทาง (หรือ "ค่าในปัจจุบัน") ขอปรับตัวเลขให้สามารถคำนวณได้ง่ายขึ้น เราจะใช้ 205 (ค่าในอดีต) และ 310 (ค่าในปัจจุบัน) แทน ถ้าทั้งสองค่าเท่ากัน แสดงว่าไม่มีการเติบโต หรืออัตราการเติบโตเท่ากับ 0 ใส่ค่าในอดีตและค่าในปัจจุบันลงไปในสูตรนี้  (ค่าในปัจจุบัน) - (ค่าในอดีต) / (ค่าในอดีต)  คำตอบของเราจะอยู่ในรูปเศษส่วน นำตัวส่วนมาหารออกจากตัวเศษ ก็จะได้ผลหารในรูปทศนิยม ในตัวอย่างที่ยกมานี้ เราจะนำ 310 มาใส่ในตำแหน่งค่าในปัจจุบันและนำ 205 มาใส่ในตำแหน่งค่าในอดีต พอใส่ค่าเรียบร้อยแล้ว ก็จะออกมาเป็นแบบนี้   (310 - 205)/205 = 105/205 = 0.51 อัตราการเติบโตโดยส่วนใหญ่จะแสดงอยู่ในรูปร้อยละ นำคำตอบที่อยู่ในรูปทศนิยมมาคูณกับ 100 เพื่อแปลงคำตอบนั้นให้อยู่ในรูปร้อยละ จากนั้นใส่เครื่องหมายเปอร์เซ็นต์เข้าไป ("%") การแปลงคำตอบให้อยู่ในร้อยละนั้นเป็นการแสดงอัตราการเติบโตในรูปแบบที่ทุกคนเข้าใจง่าย  ฉะนั้นในตัวอย่างที่ยกมาเราจะนำ 0.51 มาคูณ 100 จากนั้นใส่เครื่องหมายเปอร์เซ็นต์หลังผลคูณที่ได้  0.51 x 100 = 51%.   คำตอบที่ได้หมายถึงอัตราการเติบโตคือ 51% กล่าวอีกอย่างคือค่าในปัจจุบันมากกว่าค่าในอดีต 51% ถ้าค่าในปัจจุบันน้อยกว่าค่าในอดีต แสดงว่าอัตราการเติบโตเป็นลบ
แสดงข้อมูลในรูปของตาราง. ใช้สูตรคำนวณอัตราการเติบโตซึ่งสามารถนำจำนวนช่วงเวลาในข้อมูลมาคิดด้วยได้. ทำให้สมการข้างหนึ่งเหลือตัวแปรซึ่งเป็น "อัตราการเติบโต" แค่ตัวเดียว. คำนวณอัตราการเติบโต. มีค่าในอดีตและค่าในปัจจุบัน. ใช้สูตรคำนวณอัตราการเติบโต. แปลงคำตอบให้อยู่ในรูปร้อยละ.
https://www.wikihow.com/Calculate-Growth-Rate https://www.wikihow.com/Calculate-Growth-Rate
Calculating Average Growth Rate Over Regular Time Intervals Calculating Basic Growth Rates